L’amo d’una casa ocupada de Barcelona cala foc a la façana per fer fora els esquàters Barcelona.- El moviment okupa de Barcelona treu fum. Ahir una vintena de joves va ocupar una casa abandonada, situada al districte de Sant Andreu, i el propietari va calar foc a la façana per fer-los-en fora. Alertats, la Guàrdia Urbana i els Mossos van anar a l’edifici, i en veure que els joves eren a dins van entrar-hi per ajudar-los a sortir, però els nois van rebre’ls a cops en creure que els volien desallotjar, segons la policia. Per això, van detenir nou joves acusats d’atemptar contra l’autoritat. Els esquàters van escollir ocupar ahir al migdia la casa de dues plantes del número 18 del carrer Torné, prop de la Meridiana, perquè asseguren que fa molts anys que està abandonada. Després d’una estona de treure-hi runa i deixalles, va aparèixer l’amo força nerviós, el qual no va escoltar la voluntat dels joves de donar-li un ús i va assegurar-los que era la seva finca i que la volia buida i va marxar empipat. Mitja hora després, l’amo va tornar carregat amb dues garrafes de gasolina, va ruixar la façana, fins i tot la finestra i la porta, i va calar-hi foc, amb els joves a dins, segons l’agència de notícies Liberinfo. Ràpidament van aparèixer els Bombers de la Generalitat, la Guàrdia Urbana i els Mossos d’Esquadra. Les quatre dotacions dels bombers que van desplaçar-s’hi van controlar el foc en un escàs quart d’hora, tot i que les flames van afectar l’interior de la casa. Un cop apagat el foc, els policies van entrar a la planta baixa per socórrer els joves, però aquests van començar a agredir-los malfiats que els feien fora, segons va informar un portaveu de la Guàrdia Urbana, que va confirmar que el propietari va tirar algun líquid inflamable a la casa. Arran d’aquesta oposició, van detenir nou dels esquàters no pas per un delicte d’ocupació il·legal sinó per haver atemptat contra agents de l’autoritat. Font: El Punt ----------------------------------------------------------------------------------- Una mica rocambolesc, tot plegat. I l'egoïsme de l'amo de la casa és impressionant! Abans la casa cremada o abandonada... A aquest no el detenen o què? 
Jo li hauria calat foc amb els okupes dins. EDITO. No ho havia llegit bé, veig que l'home va calar foc amb els okupis a dins. Pobre home, ara el denunciaran per això. La justícia és cega. 
Aquesta persona que ha intentat assassinar als okupes -cremant-los vius- és un pobre malalt, tu també? Aquesta persona no pot atorgar-se el dret d'assassinar aquesta gent. Fent-t'ho demostra que la seva qualitat humana és infinitament inferior a la d'aquests okupes, la teva també? 
Aviam, també el Titot va dir un cop que li hauria agradat que el Liceu s'hagués cremat ple de gent i no per això el consideraràs un malalt oi? Doncs el mateix per a mi. L'únic que pretenc amb el meu comentari una mica directe és que reflexioneu una mica quan defenseu a capa i espasa una colla de trinxeraires forrats de pasta que no saben què fer amb els calés dels seus pares i es dediquen a ocupar i assaltar les cases de l'altra gent. 
Si tu fas comentaris directes llavors tothom pot fer-ne també, suposo que ho entens. Pero dubto que entenguis res quan repeteixes allo de  Roger s forrats de pasta, com saps que ho són? En aquest cas sembla més versemblant d'afirmar que el  Roger  forrat de pasta és el propietari que, a sobre, és un malalt que s'atorga el dret d'assassinar la gent. 
Des de quan ser propietari d'una casa et converteix automàticament en estar forrat? T'asseguro que en aquest tema parlo amb 'propietat', car a casa meu som propietaris de més d'una casa i t'asseguro que de forrats res de res. A Sant Cugat del Vallès els maulets i altres joves sense ofici ni benefici van voler jugar a fer-se els okupes una temporada, cosa que es veu que fa més chic que no pas ostentar que véns de casa bona. Van ocupar una antiga masia de propietat municipal. Suposo que això feia més fashion que ocupar alguna de les propietats dels seus pares, és clar. Recordo quan els van desocupar: no se'ls va ocórrer altra cosa més intel·ligent que despullar-se i enfilar-se com a gats en zel pel teulat de la casa i cridar alguna consigna que semblés que passaven pena o gana. Mentrestant, els seus pares -algun regidor i alts comerciants del poble- s'ho miraven des de baix fent una cigarreta i observant que els policies no posessin un braç damunt dels seus fills. Fins i tot hi ha fotos en què es veu com algun policia dóna foc a un dels ocupants que, que valent, feia una cigarreta despullat dalt de la teulada. Al final tot va acabar en un numeret de circ per part d'aquests il·luminats i au que no ha estat res i almenys haurem sortit a la tele i tothom sabrà que som uns mega súper ultra tope revolucionaris i guay txatxi piruli. Cap persona té dret a ocupar casa d'altri. No costa tant d'entendre. 
Isabel escrigué:  Cap persona té dret a ocupar casa d'altri. No costa tant d'entendre. I tothom te dret a una vivenda. 
Pero no gratis, hi ha qui treballa per pagar.la. 
I molta gent que no pot trobar treball, o que per coses de la vida viu al carrer i mai li donarien un treball. Tambe altres que per molt que treballen mai podran comprar una casa i sempre hauran de viure pendent de que el 'amo' els renove el contracte, amb preus abusius. La vivenda es un dret, no un luxe 
Tu parles de la pobresa, que no és sinònim d'okupa. 
el mateix dret tenen 
Sí és clar, el dret afecta tots els ciutadans i és universal, però la resta de mortals treballem ni que sigui 23 hores al dia per a viure. No veig perquè ells no poden comportar-se com la resta de ciutadans. Més necessitat tenen els indigents d'ocupar cases i bé que no ho fan, no veig doncs perquè una colla de bruts ho han de fer. 
Dient coses com colla de bruts tu mateixa et descalifiques. Estic d'acord que hi han molts 'anarkia i birra fria' pero no tots son aixi ni han de pagar per aixo els altres. I respecte a lo de 'treballem ni que sigui 23 hores al dia per a viure' dis-me tu si aixo es viure... 
Evidentment no és viure, però és el que fa tothom. T'imagines si demà tothom es dedica a ocupar les cases dels altres? Això seria xauxa.